Document ID: 32006R1062

KOMISIJAS REGULA (EK) Nr. 1062/2006
(2006. gada 12. jūlijs),
ar ko nosaka vienotu piešķīruma koeficientu, kas jāpiemēro Regulā (EK) Nr. 958/2003 paredzētās kviešu tarifa kvotas robežās
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 2003. gada 29. septembra Regulu (EK) Nr. 1784/2003 par labības tirgus kopīgo organizāciju (1),
ņemot vērā Komisijas 2003. gada 3. jūnija Regulu (EK) Nr. 958/2003, ar ko paredz sīki izstrādātus noteikumus par to, kā piemērot Padomes Lēmumu 2003/286/EK attiecībā uz koncesijām Kopienas tarifa kvotu veidā dažiem labības produktiem, kuru izcelsme ir Bulgārijas Republikā, un ar ko groza Regulu (EK) Nr. 2809/2000 (2), un jo īpaši tās 2. panta 3. punktu,
tā kā:
(1)
Ar Regulu (EK) Nr. 958/2003 attiecībā uz 2006./2007. tirdzniecības gadu ir atvērta gada tarifa kvota 384 000 tonnu apmērā kviešiem (kārtas numurs 09.4676).
(2)
Daudzumi, kas saskaņā ar Regulas (EK) Nr. 958/2003 2. panta 1. punktu pieprasīti pirmdienā, 2006. gada 10. jūlijā, pārsniedz pieejamos daudzumus. Tāpēc ir jānosaka, cik lielā mērā atļaujas var izsniegt, nosakot vienotu piešķīruma koeficientu, ko piemēro prasītajiem daudzumiem,
IR PIEŅĒMUSI ŠO REGULU.
1. pants
Visi saskaņā ar Regulas (EK) Nr. 958/2003 2. panta 1. un 2. punktu iesniegtie un Komisijai pirmdienā, 2006. gada 10. jūlijā, nosūtītie ievešanas atļauju pieteikumi par kviešu “Bulgārijas Republika” kvotu tiek apmierināti 12,610837 % apmērā no pieprasītajiem daudzumiem.
2. pants
Šī regula stājas spēkā 2006. gada 13. jūlijā.
Šī regula uzliek saistības kopumā un ir tieši piemērojama visās dalībvalstīs.
Briselē, 2006. gada 12. jūlijā

Labels: 3
17
18